CELEX: 22001D0057
Language: sk
Date: 2001-05-18 00:00:00
Title: Rozhodnutie Spoločného výboru EHP č. 57/2001 z 18. mája 2001, ktorým sa mení a dopĺňa príloha XXI (Štatistika) k Dohode o EHP

Dôležité právne oznámenie

|

22001D0057

Úradný vestník L 165 , 21/06/2001 S. 0063 - 0063

		Rozhodnutie Spoločného výboru EHPč. 57/2001z 18. mája 2001,ktorým sa mení a dopĺňa príloha XXI (Štatistika) k Dohode o EHPSPOLOČNÝ VÝBOR EHP,so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98,keďže:(1) Príloha XXI k dohode bola zmenená a doplnená rozhodnutím č. 53/2001 Spoločného výboru EHP z 30. marca 2001 [1].(2) Nariadenie Komisie (ES) č. 1916/2000 z 8. septembra 2000 o implementácii nariadenia Rady (ES) č. 530/1999, ktoré sa týka štrukturálnej štatistiky príjmov a nákladov práce, pokiaľ ide o definovanie a šírenie informácií o štruktúre príjmov [2] sa má začleniť do dohody,ROZHODLA TAKTO:Článok 1Po bode 18da (nariadenie Komisie (ES) č. 452/2000) prílohy XXI k dohode sa vkladá tento bod:"18db. 32000 R 1916: Nariadenie Komisie (ES) č. 1916/2000 z 8. septembra 2000 o implementácii nariadenia Rady (ES) č. 530/1999, ktoré sa týka štrukturálnej štatistiky príjmov a nákladov práce, pokiaľ ide o definovanie a šírenie informácií o štruktúre príjmov (Ú. v. ES L 229, 9. 9. 2000, s. 3).Ustanovenia nariadenia majú, na účely terajšej dohody, byť sformulované s týmito úpravami:za Nórsko:a) premenná "1.5 Existencia kolektívnych mzdových zmlúv, ktoré sa vzťahujú na väčšinu zamestnancov v sledovanej jednotke" je voliteľná;b) v premennej "3.1.2. Špeciálne platby za prácu na smeny" sú zahrnuté platby za prácu na smeny a ďalšie platby vyplácané nepravidelne;c) v premennej "3.5 Ročný súhrn dní absencie" sú zarátané iba dni dovolenky a nie absencia v dôsledku choroby alebo kvôli odbornému vzdelávaniu."Článok 2Texty nariadenia Komisie (ES) č. 1916/2000 v islandskom a nórskom jazyku, ktoré sa majú uverejniť v doplnku EHP k Úradnému vestníku Európskych spoločenstiev, sú autentické.Článok 3Toto rozhodnutie nadobudne účinnosť 19. mája 2001 za podmienky, že spoločnému výboru EHP [3] sa predložia všetky notifikácie na základe článku 103 ods. 1 dohody.Článok 4Toto rozhodnutie sa uverejní v časti EHP Úradného vestníka Európskych spoločenstiev a v dodatku EHP k uvedenému vestníku.V Bruseli 18. mája 2001Za Spoločný výbor EHPpredsedaP. Westerlund[1] Ú. v. ES L 158, 14.6.2001, s. 71.[2] Ú. v. ES L 229, 9.9.2000, s. 3.[3] Nie sú určené žiadne ústavné požiadavky.--------------------------------------------------